ગુજરાતના સ્ટેટ ઇલેક્ટ્રોરલ ઓફિસર- સીઇઓ- બી.બી.સ્વૈન કે જેઓએ નવી દિલ્હીમાં ડેપ્યુટેશન પર જવાની માગણી કરી હતી તેમને ભારત સરકાર અને ગુજરાત સરકાર વતી મંજૂરી આપી દેવામાં આવી છે. તેમને દિલ્હી જવાનું ક્લિયરન્સ મળી ચૂક્યું છે. તેમની નિયુક્તિ ભારતના ચૂંટણી પંચમાં થઇ શકે છે. તેમની જેમ બીજા અધિકારી મુકેશ પુરી છે. તેઓ દિલ્હી ડેપ્યુટેશન માટેના ઇન્તજારમાં છે. તેમની ડેપ્યુટેશનની ફાઇલ હજી સુધી ક્લિયર થઇ નથી. અતિ મહત્વનો બીજો ફેરફાર એવો સંભવ છે કે એલ. ચુઆંગોને હોમસ્ટેટ મિઝોરમમાં જવું છે. તેઓ હાલ જીએડીમાં પ્રિન્સિપલ સેક્રેટરી છે. તેમને ડેપ્યુટેશનમાં મિઝોરમ જવું છે. તેમને ત્યાં કિપોસ્ટ મળી શકે છે. સચિવાલયમાં એવી પણ અફવા ચાલી છે કે મિઝોરમમાં તેઓ વિધાનસભાની ચૂંટણી લડી શકે છે. મિઝોરમમાં આ વર્ષના અંતમાં ચૂંટણી આવી રહી છે.